היכל התהילה של הקולנוענים השחורים

היכל התהילה של הקולנוענים השחורים (באנגלית: Black Filmmakers Hall of Fame, או בקיצור BFHFI), נוסד בשנת 1974 באוקלנד, קליפורניה. הארגון תומך ומקדם קולנוע שחור, ומשמר את התרומות של אמנים אפריקאים-אמריקאים שבפני ומאחורי המצלמה. הוא גם מציע הקרנות מוקדמות של סרטים של אנשים ממוצא אפריקאי, ומשתתף באירועים לשימור, קידום והוקרה של קהילת הקולנוענים השחורים. הארגון אירח את טקסי פרס אוסקר מישו, כל שנה בפברואר, עד שנת 1993, ואחרי זה העניק פרסים מיוחדים, עד לסוף המאה ה-20. במהלך חודש ההיסטוריה השחורה בארצות הברית 1974, חברי הגילדה לענייני תרבות ואתניות של מוזיאון אוקלנד חברו כדי להכיר בתרומתם של קולנוענים שחורים לתחום הקולנוע, ויסדו את פרס אוסקר מישו, הקולנוען השחור מתחילת ימי הקולנוע בשנות ה-1920 המוקדמות, אשר הפיק, ביים והפיץ סרטים בליהוק שחקנים ששחורים בלבד, עבור קהלים שחורים, אשר מספרים סיפורים של שחורים. המייסדים היו מוטרדים מהתפקידים הסטראוטיפיים שהיו זמינים לשחקנים שחורים, כולל הסוגה שהייתה פופולרית בשנות ה-1970 בלקספלויטיישן (היו אלו סרטים שהתבססו על סטראוטיפים אתניים וגזעניים, אך הם גם היו הסרטים הראשונים בהם שחורים שיחקו תפקידים ראשיים, ולכן המקום שלהם בהיסטוריית הקולנוע הוא מורכב). בהיסטוריה של הקולנוע, תפקידים לשחקנים שחורים הוגבלו לדמויות של משרתים, סרסורים, זונות, סוחרי סמים, גנגסטרים, וכדומה, והזדמנויות לתפקידי צילום ובימוי היו נדירות. תוכנית הפרסים זכתה לתמיכה מיידית מצד קהילת הקולנוענים, וכן של נותני חסות קהילתיים ומסחריים, וכך טקס הפרסים, שהיה מיועד להיות אירוע חד-פעמי, נמשך שנה אחר שנה, עד 1978. בשנה זו, חלק ממייסדי הפרס, ביניהם מרגו היקס, מרי פרי, דון תרנס, והנרייטה גרין, עזבו את המוזיאון כדי להקים ארגון ללא מטרות רווח שגם יקדם חינוך והעשרה תרבותית, וקראו לו "היכל התהילה של הקולנוענים השחורים". בין מטרות הארגון החדש: לחקור, ללמד, לשמר ולהאיר את התרומות של שחורים לתחומי הקולנוע והטלוויזיה, ולייצר שינוי בתדמית השלילית של שחורים כפי שהם מיוצגים בערוצי תקשורת אלו, בין היתר על ידי עידוד וקידום דור חדש של קולנוענים שחורים עצמאיים. בעזרת מאות מתנדבים כל שנה במהלך חודש ההיסטוריה השחורה, הארגון הקים תוכניות קהילתיות, כולל סימפוזיונים, הרצאות, הקרנות עם מפגש עם הבמאי, הקרנות בכורה, פסטיבלי סרטים, ותחרות סטרים בינלאומית. דבר אחד שייחד את ההתארגנות הזו, הוא שהכוכבים השחורים עצמם הוזמנו להיות המתנדבים, ובין השנים 1974 ל-1993, כמעט כל שחקן שחור ידוע מהקולנוע והטלוויזיה השתתף בעשייה זו באופן זה או אחר. בנוסף לפרס אוסקר מישו, הוענקו בטקסים השנתיים גם מדליית פול רובסון להישג יוצא דופן בהופעה ובאמנויות יצירתיות, ופרס קלרנס מיוז לנוער. בין היתר בשל מאמצי הארגון, זכה אוסקר מישו לכוכב בשדרת הכוכבים של הוליווד מטעם גילדת הבמאים של אמריקה בשנת 1986. בין השנים 1989–1992, טקס הפרסים שודר בטלוויזיה. בין המכובדים על ידי הכנסה להיכל התהילה: ג'וזפין בייקר, קאונט בייסי, נט קינג קול, דיוק אלינגטון, ג'יימס ארל ג'ונס, קווינסי ג'ונס, חואניטה מור, אתל ווטרס, אוסי דייוויס, ריצ'רד פריור, פטי לבל, גלדיס נייט, בארי וייט, בן ורין, וופי גולדברג, ג'יימס בולדווין, מאיה אנג'לו, גרגורי היינס, ונסה ויליאמס, דנזל וושינגטון, קאב קאלוויי, נל קרטר, לולה פלאנה, סינבד, קינן אייבורי וייאנס, מרלה גיבס, אלפרה וודארד, פלישה ראשאד, אלווין איילי, ג'סמין גאי, מאדג' סינקלייר, בובי מקפרין, ריי דון צ'ונג, שארי בלפונטה, ג'ון סינגלטון, אנג'לה באסט, סמואל ל. ג'קסון, אדי מרפי, מייקל ג'קסון, אופרה וינפרי, אלה פיצג'רלד, לוריין הנסברי, דורותי דנדרידג'. רשימה חלקית של זוכים על פי שנה: קלרנס מיוז (1889 - 1979) גורדון פארקס (1912 - 2006) קתרין דאנהם (1909 - 2006) סטפין פצ'יט (לינקולן פרי) (1902 - 1985) פול רובסון (1898 – 1976) רובי די (1922 - 2014) אלן הוסקינס (1920 - 1980) הול ג'ונסון (1888 - 1970) אבי לינקולן (1930 - 2010) האטי מקדניאל (1895 - 1952) בטרפליי מקווין (1911 - 1995) לואיס ס פיטרסון (1922 - 1998) פרדי וושינגטון (1903 - 1994) ארת'ה קיט יובי בלייק (1887 – 1983) לואיז ביוורז (1902 - 1962) אוסקר מישו (1884 – 1951) ברוק פיטרס (1927 – 2005) מלווין ואן פיבלס (1932 - ) דיאן קארול (1935 - ) דבי אלן - פרס קלרנס מיוז לנוער מיידי נורמן (1912 - 1998) סיסלי טייסון (1924 - ) בני קרטר (1907 – 2003) האחים ניקולס - פייארד (1914–2006), הרולד (1921–2000) נינה מיי מקיני (1912 - 1967) סידני פואטייה (1927 - ) לנה הורן - טקס מיוחד להענקת הפרס, ומופע מחווה לון אלדר III (1927 - 1996) ארל "פאת'ה" היינס (1903 - 1983) הרב ג'פריס (1913 - 2014) אטה מוטן ברנט (1901 - 2004) אודג'רו נונוקאל (1920 - 1993) פלויד נורמן (1935 - ) דיאנה סאנדס (1934 - 1973) ליאו ד סאליבן פול וינפילד (1939 - 2004) וינט קרול (1922 - 2002) איוון דיקסון (1931 - 2008) ג'יימס אדוארדס (1918 - 1970) ויליאם גרייבס (1926 -2014) ליליאן רנדולף (1898 - 1980) פרנק סילברה  (1914 - 1970) וודי סטרוד (1914 - 1994) קאב קלוואי (1907 - 1994) הארי בלפונטה - פרס פול רובסון בילי די ויליאמס (1937 - ) מאדאם סול-טה-ואן (1873 - 1959) סמי דייוויס ג'וניור (1925 - 1990) סקאטמן קרותרס (1910 - 1986) ג'ני לה גון (1916 - 2012) ארני מוריסון (1912 - 1989) ספייק לי - פרס קלרנס מיוז סוזן דה פאסה (1948 - ) דני גלובר (1946 - ) מייקל שולץ (1938 – ) אוגוסט וילסון (1945 - 2005) מדליין אנדרסון רוזלינד קאש (1938 - 1995) ויליאם ד. אלכסנדר (1916 – 1991) פרס "חזון" מיוחד להאלי ברי, על הפקתה והופעתה בסרט של HBO‏, Introducing Dorothy Dandridge, על הכוכבת השחורה דורותי דנדרידג' פרס מיוחד לצוות השחקנים והצוות הטכני של "Girlfriends" פרסי Black Reel Moon, Spencer. Reel Black Talk: A Sourcebook of 50 American Filmmakers, Greenwood Press, (1997) - ISBN 0-313-29830-0 Peterson, Bernard L. Profiles of African American Stage Performers and Theatre People, 1816-1960, Greenwood Press, (2000) - ISBN 0-313-29534-4 היכל התהילה של הקולנוענים השחורים ארכיון היכל התהילה היכל התהילה של הקולנוענים השחורים באתר NNDB שתי כתבות: תערוכת אוסף פריטים מן ההיסטוריה של היכל התהילה, והודעת פטירה של מרי סמית, מייסדת ההיכל Black Filmmakers Hall of Fame Archives Black Filmmakers Hall of Fame, NNDB